/* KOM/2011/0674 v konečnom znení */ NÁVRH OPRAVNÉHO ROZPOČTU č. 6K VŠEOBECNÉMU ROZPOČTU NA ROK 2011 VŠEOBECNÝ VÝKAZ PRÍJMOVVÝKAZ VÝDAVKOV PODĽA ODDIELOVOddiel III – Komisia





NÁVRH OPRAVNÉHO ROZPOČTU č. 6K VŠEOBECNÉMU ROZPOČTU NA ROK 2011 VŠEOBECNÝ VÝKAZ PRÍJMOV VÝKAZ VÝDAVKOV PODĽA ODDIELOVOddiel III – Komisia So zreteľom na: - Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a, - nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 37, - všeobecný rozpočet Európskej únie na rozpočtový rok 2011 prijatý 15. decembra 2010[2], - opravný rozpočet č. 1/2011[3] prijatý 6. apríla 2011, - opravný rozpočet č. 2/2011[4] prijatý 5. júla 2011, - opravný rozpočet č. 3/2011 prijatý 5. júla 2011, - opravný rozpočet č. 4/2011 prijatý 28. septembra 2011, - návrh opravného rozpočtu č. 5/2011[5] prijatý 22. júna 2011. Európska Komisia týmto predkladá rozpočtovému orgánu návrh opravného rozpočtu č. 6 k rozpočtu na rok 2011. ZMENY VO VÝKAZE PRÍJMOV A VÝDAVKOV PODĽA ODDIELOV Zmeny vo výkazoch príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch podľa oddielov je pripojené na informačné účely ako príloha k rozpočtu. OBSAH 1. ÚVOD ERROR! BOOKMARK NOT DEFINED. 2. PRÍJMY ERROR! BOOKMARK NOT DEFINED. 2.1 AKTUALIZÁCIA VLASTNÝCH ZDROJOV ERROR! BOOKMARK NOT DEFINED. 2.2 OSTATNÉ PRÍJMY ERROR! BOOKMARK NOT DEFINED. 3. INTEGROVANÁ NÁMORNÁ POLITIKA ERROR! BOOKMARK NOT DEFINED. 4. GRÉCKO: ESF – OPERAčNÝ PROGRAM ADMINISTRATÍVNEJ REFORMY ERROR! BOOKMARK NOT DEFINED. 5. PALESTÍNA ERROR! BOOKMARK NOT DEFINED. 6. PLATOBNÉ ROZPOčTOVÉ PROSTRIEDKY ERROR! BOOKMARK NOT DEFINED. 7. SÚHRNNÁ TABUľKA PODľA OKRUHOV FINANčNÉHO RÁMCA ERROR! BOOKMARK NOT DEFINED. 1. Úvod Návrh opravného rozpočtu (NOR) č. 6 na rok 2011 sa týka: - zvyčajnej aktualizácie odhadu príjmov po revízii odhadov vlastných zdrojov a ostatných príjmov, - vytvorenia novej rozpočtovej položky: 11 09 05 – Program na podporu budúceho rozvoja integrovanej námornej politiky (INP), pričom viazané rozpočtové prostriedky vo výške 23,14 mil. EUR sa do prijatia príslušného právneho základu zahrnú do rezervy. Tieto viazané rozpočtové prostriedky sú prerozdelené z iných rozpočtových riadkov v rámci okruhu 2, - prerozdelenia viazaných rozpočtových prostriedkoch vo výške 60 mil. EUR v rámci okruhu 4 „EÚ ako globálny aktér“ do rozpočtovej položky 19 08 01 02 – Finančná podpora Palestíne, mierovému procesu a UNRWA (Agentúre OSN pre pomoc a prácu v prospech palestínskych utečencov na Blízkom východe) v rámci európskeho susedstva a partnerstva. Táto suma sa navrhuje ako predbežné poskytnutie rozpočtových prostriedkov na pokrytie výdavkov v roku 2012, - posilnenia rozpočtového článku 04 02 20 – Európsky sociálny fond (ESF) – Operačná technická pomoc – o 3,25 mil. EUR s cieľom poskytnúť špecifické odborné znalosti, ktoré by podporili operačný program administratívnej reformy v oblasti daňovej správy v Grécku. Požadujú sa takisto platobné rozpočtové prostriedky vo výške 300 000 EUR, - zvýšenia platobných rozpočtových prostriedkov o 550 mil. EUR na pokrytie zostávajúcich potrieb po „globálnom presune“. Z tejto sumy sa 142 mil. EUR použije na zvýšenie platobných rozpočtových prostriedkov v podokruhu 1a Konkurencieschopnosť pre rast a zamestnanosť a zvyšných 408 mil. EUR sa prerozdelí do podokruhu 1b Súdržnosť pre rast a zamestnanosť, - symbolického („p.m.“) zníženia platobných rozpočtových prostriedkov v položke 05 04 05 01 – Programy pre rozvoj vidieka – s cieľom zohľadniť možný rozdiel medzi prognózami platieb členských štátov, ktoré boli aktualizované v septembri 2011, a vyhlásením o platbách, ktoré bude predložené v novembri 2011. Toto zníženie je zahrnuté predbežne a po doručení vyhlásení členských štátov môže byť revidované s cieľom pokryť časť potrieb v podokruhu 1b Súdržnosť pre rast a zamestnanosť. Súhrnne je teda čistým účinkom tohto NOR č. 6/2011 zvýšenie viazaných rozpočtových prostriedkov o 3,25 mil. EUR a zvýšenie platobných rozpočtových prostriedkov o 550,3 mil. EUR v podokruhoch 1a a 1b. Vzhľadom na to, že v súlade s nariadením (ES, EURATOM) č. 1150/2000 sa majú vybrať zostatky DPH a HND za predchádzajúce roky, a vzhľadom na nárast iných príjmov (konkrétne 435 mil. EUR za pokuty) vzrástli celkové príjmy o 1 276,9 mil. EUR, čo viedlo k zníženiu príspevkov členských štátov založených na HND za rok 2011 o 726,6 mil. EUR. 2. Príjmy 2.1 Aktualizácia vlastných zdrojov V súlade s článkom 16 nariadenia Rady (ES, Euratom) č. 1150/2000 z 22. mája 2000[6] Komisia zrevidovala odhady vlastných zdrojov. Týka sa to predovšetkým zostatkov DPH (dane z pridanej hodnoty) a HND (hrubého národného dôchodku), ako aj tradičných vlastných zdrojov. Pokiaľ ide o zostatky vlastných zdrojov založených na DPH a HND za predchádzajúce roky, Komisia na základe dostupných informácií navrhuje zahrnúť do rozpočtu sumu 1 814,9 mil. EUR. Toto zníženie sa týka kapitol 31[7] a 32[8] na strane príjmov. Ku dnešnému dňu sú výpočty zostatkov členských štátov ešte stále predbežné, pretože prebieha overovanie údajov o DPH a HND. To môže mať za následok, že Komisia počas procesu týkajúceho sa tohto NOR svoje údaje upraví. Komisia navrhuje aj zníženie tradičných vlastných zdrojov (TVZ) o 1 200 mil. EUR v kapitole 12[9] na strane príjmov. Ak nové údaje za posledný štvrťrok naznačia podstatné zmeny týkajúce sa tohto odhadu, Komisia upraví počas rozpočtového postupu aj tieto číselné údaje. 2.2 Ostatné príjmy Na základe zohľadnenia súm, ktoré sa v súčasnosti získavajú alebo pravdepodobne získajú, sa navrhuje zvýšiť pôvodné odhady o sumu 662 mil. EUR v čistom vyjadrení. Podrobné členenie podľa riadkov je uvedené v nasledujúcej tabuľke. Príjmové riadky | Rozpočet na rok 2011 | NOR č. 6/2011 | Nová suma | 6 6 0 1 – Ostatné nepripísané príspevky a náhrady | 30 000 000 | 52 000 000 | 82 000 000 | 7 0 0 0 – Úroky z omeškania platieb na účty vedené štátnymi pokladnicami členských štátov | 5 000 000 | 170 000 000 | 175 000 000 | 7 0 1 – Úroky z omeškania a ostatné úroky z pokút | 15 000 000 | 5 000 000 | 20 000 000 | 7 1 0 – Pokuty, penále a ostatné sankcie | 100 000 000 | 435 000 000 | 535 000 000 | Spolu | 150 000 000 | 662 000 000 | 812 000 000 | 3. INTEGROVANÁ NÁMORNÁ POLITIKA Integrovaná námorná politika bola prvýkrát stanovená v decembri 2007 potom, ako Európska rada schválila oznámenie Komisie, v ktorom sa navrhovalo vytvoriť osobitnú politiku týkajúcu sa oceánov, morí a pobreží. Počas prvých troch rokov bola táto politika financovaná prostredníctvom pilotných projektov a prípravných akcií. V septembri 2010 Komisia predložila návrh nariadenia s cieľom pokračovať vo financovaní tejto politiky do konca súčasného finančného rámca. Navrhované financovanie umožní Komisii, aby spolu s členskými štátmi a zainteresovanými stranami pokračovala v prieskumnej práci, ktorá sa už začala prostredníctvom pilotných projektov a prípravných akcií, a aby ďalej rozvinula a konkretizovala možnosti vykonávania integrovanej námornej politiky v súlade s pokynmi stanovenými v správe o pokroku, ktorú Komisia prijala 15. októbra 2009 a Rada schválila 16. novembra 2009. Komisia pôvodne navrhla celkovú sumu vo výške 50 mil. EUR, ktorá sa mala v priebehu troch rokov (2011 – 2013) čerpať z rezervy okruhu 2. Diskusie medzi Európskym parlamentom a Radou viedli k politickému konsenzu o finančnom krytí programu vo výške 40 mil. EUR. Dohoda o tejto sume sa dosiahla počas trialógu, ktorý sa konal 4. októbra. Dohoda predpokladá, že toto finančné krytie bude pozostávať z 23,14 mil. EUR čerpaných z rozpočtu na rok 2011 bez toho, aby sa čerpalo z rezervy, ktorá je k dispozícii v okruhu 2, zo sumy 16,66 milióna EUR, ktorá je uvedená v návrhu rozpočtu a ktorú Rada prijala pri prejednávaní rozpočtu na rok 2012, ako aj zo sumy 200 000 EUR určenej na technickú pomoc, ktorá bude súčasťou rozpočtu na rok 2013. V tomto opravnom rozpočte sa preto navrhuje presunúť 23,14 mil. EUR nevyužitých rozpočtových prostriedkov z roku 2011 z kapitoly 17 04 – Bezpečnosť potravín a krmív, zdravie zvierat, dobré životné podmienky zvierat a zdravie rastlín. V tomto opravnom rozpočte Komisia takisto navrhuje vytvoriť novú rozpočtovú položku : 11 09 05 – Program na podporu budúceho rozvoja integrovanej námornej politiky (INP), pričom 23,14 mil. EUR sa do prijatia príslušného právneho základu zahrnie do rezervy. Zároveň sa zodpovedajúcim spôsobom znížia disponibilné viazané rozpočtové prostriedky v nasledujúcich rozpočtových položkách v rámci okruhu 2: Rozpočtová položka | Suma (mil. EUR) | Vysvetlenie | 17 04 01 01 – Programy na eradikáciu a monitorovanie ochorení zvierat a monitorovanie fyzických podmienok zvierat, ktoré by v spojení s vonkajšími faktormi mohli predstavovať riziko pre verejné zdravie – Nové opatrenia | -19,81 | Náklady na očkovanie proti katarálnej horúčke oviec boli nižšie, ako sa očakávalo. Dôvodom toho bol výrazný pokles výskytu tohto ochorenia v dôsledku úspešných očkovacích kampaní a takisto skutočnosť, že niektoré členské štáty presunuli financovanie očkovania do dobrovoľných programov financovaných poľnohospodármi. Znížil sa takisto počet prípadov bovinnej spongiformnej encefalopatie (BSE). Nevyužité rozpočtové prostriedky preto možno dať k dispozícii. | 17 04 02 01 – Iné opatrenia vo veterinárstve, v starostlivosti o zvieratá a v oblasti verejného zdravia – Nové opatrenia | -3,33 | Prostriedky pridelené v oblasti zdravia zvierat na nákup očkovacích látok pre núdzové situácie nebudú v roku 2011 v plnej miere viazané, keďže sa neobjavili žiadne nové epidémie chorôb zvierat. Nevyužité rozpočtové prostriedky preto možno dať k dispozícii. | Spolu | 23,14 | 4. GRÉCKO: ESF – OPERAčNÝ PROGRAM ADMINISTRATÍVNEJ REFORMY Administratívna reforma v Grécku má zásadný význam pre úspešné vykonávanie politiky súdržnosti prostredníctvom štrukturálnych fondov. Cieľom operačného programu administratívnej reformy (CCI: 2007GR05UPO003), ktorý je súčasťou Európskeho sociálneho fondu (ESF), je zaviesť reformy verejnej správy, ktoré majú zlepšiť konkrétne dôležité operácie gréckeho štátu, fungovanie verejnej správy a efektívnosť verejnej služby, čo bude mať pozitívny vplyv aj na vykonávanie politiky súdržnosti. Vzhľadom na význam daňovej správy pre verejné financie je riešenie potrieb v tejto oblasti obzvlášť naliehavé. Na mobilizáciu špecifických odborných znalostí v oblasti daňovej správy v Grécku Komisia navrhuje použiť technickú pomoc prostredníctvom cielenej zmluvy s Medzinárodným menovým fondom, ako aj špecifické odborné znalosti MMF a členských štátov EÚ. Navrhnuté opatrenia sú oprávnené na technickú pomoc v rámci ESF, keďže priamo podporujú implementáciu operačného programu ESF v členskom štáte a danú akciu možno najlepšie urýchlene vykonať prostredníctvom tohto opatrenia. Zmluva bude podpísaná ešte v roku 2011, čo odôvodňuje potrebu viazaných rozpočtových prostriedkov (3,25 mil. EUR). Požadované platobné rozpočtové prostriedky (300 000 EUR) pokryjú počiatočné zmluvné požiadavky. 5. Palestína Z analýzy potrieb týkajúcich sa viazaných rozpočtových prostriedkov do konca roka vyplynulo, že v okruhu 4 „EÚ ako globálny aktér“ je k dispozícii 60,4 mil. EUR. Navrhuje sa prerozdeliť túto sumu do položky 19 08 01 02 – Finančná podpora Palestíne, mierovému procesu a UNRWA (Agentúre OSN pre pomoc a prácu v prospech palestínskych utečencov na Blízkom východe) v rámci európskeho susedstva a partnerstva. Viazané rozpočtové prostriedky vo výške 60,4 mil. EUR pochádzajú z týchto zdrojov: - 51,4 mil. EUR súvisí so zrušenou operáciou makrofinančnej pomoci v Kosove. Kľúčovou podmienkou navrhnutia tejto makrofinančnej pomoci bolo dodržanie ustanovení 18-mesačnej dohody o pohotovostnom úvere, ktorú Kosovo uzavrelo s Medzinárodným menovým fondom a ktorú výkonná rada MMF schválila 21. júla 2010. Cieľom programu, ktorý táto dohoda podporovala, bolo i) znížiť bežné výdavky; ii) dosiahnuť vyššie príjmy a výnosy z privatizácie; a iii) posilniť vklady štátu v centrálnej banke a vytvoriť tak rezervy pre nepredvídané fiškálne a finančné okolnosti. Rozpočet na rok 2011, ktorý nový parlament schválil na jar 2011, sa odchýlil od rozpočtu schváleného v súvislosti s dohodou o pohotovostnom úvere, a to najmä výrazným zvýšením platov vo verejnom sektore. Kľúčová podmienka na poskytnutie makrofinančnej pomoci preto nebola splnená. - 6,3 mil. EUR je možné uvoľniť z dôvodu jednostranného zrušenia prebiehajúcich výziev na predloženie návrhov zo strany USA a Kanady, ktoré viedlo k prebytku v rozpočtovom riadku 15 02 03 – Spolupráca s nečlenskými krajinami v oblasti vzdelávania a odborného vzdelávania. - niekoľko menších súm pochádza z rôznych iných rozpočtových riadkov a vznikli napr. v dôsledku výkyvov výmenného kurzu medzi eurom a americkým dolárom, ktoré ovplyvnilo výšku príspevkov EÚ do medzinárodných organizácií a v rámci multilaterálnych dohôd, alebo v dôsledku nepredvídateľných oneskorení pri schvaľovaní medzinárodných dohôd o komoditách. Úplný zoznam navrhovaných presunov je uvedený v nasledujúcej tabuľke: Rozpočtový riadok | Záväzky (v EUR) | 01 03 02 – Makroekonomická pomoc | -51 400 000 | 05 06 01 – Medzinárodné dohody v oblasti poľnohospodárstva | -75 977 | 07 11 01 – Príspevok na mnohostranné a medzinárodné dohody v oblasti klímy | -174 118 | 14 03 03 – Členstvo v medzinárodných organizáciách v oblasti ciel a daní | -129 471 | 15 02 03 – Spolupráca s nečlenskými krajinami v oblasti vzdelávania a odborného vzdelávania | -6 326 400 | 21 07 03 – Dohoda s Organizáciou pre výživu a poľnohospodárstvo (FAO) a ostatnými orgánmi OSN | -305 000 | 21 07 04 – Zmluvy o komoditách | -2 027 164 | 19 08 01 02 – Finančná podpora Palestíne, mierovému procesu a UNRWA v rámci európskeho susedstva a partnerstva | +60 438 130 | Komisia navrhuje prerozdeliť tieto sumy s cieľom riešiť najnaliehavejšie potreby Palestínskej samosprávy a UNRWA. Aj keď budú tieto dodatočné finančné prostriedky viazané v rámci rozpočtu na rok 2011, majú prispieť na pomoc, ktorú EÚ hodlá poskytnúť v roku 2012, a budú úzko zosúladené s akčnými plánmi na rok 2012. Týmto predfinancovaním významnej časti pomoci určenej na rok 2012 má Komisia v úmysle dosiahnuť podobnú úroveň rozpočtových prostriedkov, ktoré budú v roku 2012 prakticky disponibilné v rozpočtovej položke 19 08 01 02, aká bola pôvodne k dispozícii v roku 2011 (300 mil. EUR). Včasné posilnenie financovania by okrem toho mohlo byť motiváciou pre ostatných darcov, aby prisľúbené príspevky dali k dispozícii v skoršom štádiu. Zo sumy 60,4 mil. EUR navrhnutej na prerozdelenie by 45 mil. EUR malo byť určených na mechanizmus PEGASE s cieľom zachovať fungovanie palestínskej správy a služieb, najmä v oblasti vzdelávania, zdravotníctva a sociálnej starostlivosti. Celkové príjmy Palestínskej samosprávy sa v roku 2011 ukázali byť nedostatočné, čiastočne v dôsledku deficitu medzinárodnej pomoci, čo ohrozilo stabilitu samosprávy a živobytie tisícov ľudí. Žiadosť o predfinancovanie príspevku na rok 2012 takisto súvisí s politickou snahou na vyššej úrovni motivovať iných darcov a sprístupniť Palestínskej samospráve ďalšie legitímne zdroje príjmov (napr. clá), a to podporou politiky (najmä v súvislosti s Izraelom) zmiernenia uzavretia pásma Gazy a obmedzenia dovozu (dovoz materiálu do pásma Gazy, obchod s Predjordánskom atď.). Zostávajúcich 15,4 mil. EUR sa navrhuje pre UNRWA. Rozpočet UNRWA čelí mnohým problémom (demografický rast, inflácia, rastúce náklady na potraviny a energie, rastúce náklady na platy zamestnancov zapríčinené zvyšovaním platov vo verejnom sektore v hostiteľských krajinách, ako aj znižujúce sa príspevky darcov v dôsledku finančnej krízy). UNRWA očakáva deficit finančných prostriedkov a v prvom štvrťroku 2012 zrejme nebude môcť plniť svoje záväzky. To znamená, že by agentúra na konci roku 2011 a na začiatku roku 2012 nemala dostatočné finančné prostriedky ani na pokrytie najzákladnejších služieb (školstvo, zdravotníctvo). Predfinancovanie pomoci vo výške 15,4 mil. EUR by spolu s prostriedkami požadovanými v návrhu rozpočtu na rok 2012 pomohlo pokryť deficit finančných prostriedkov UNRWA a zachovať kontinuitu poskytovania základných verejných služieb palestínskym utečencom. V súvislosti so zintenzívnením úsilia agentúry mobilizovať zdroje od ostatných darcov, najmä arabských krajín, by takisto mohlo mať politický pákový efekt. 6. Platobné rozpočtové prostriedky V septembri boli všetky útvary Komisie požiadané, aby aktualizovali odhady svojich potrieb do konca roka 2011 a predložili svoje žiadosti o úpravu platobných rozpočtových prostriedkov. Tieto revízie tvoria základ tzv. globálneho presunu (DEC 34/2011). S cieľom dosiahnuť úplné plnenie rozpočtu sa Komisia pri príprave globálneho presunu za rok 2011 usilovala, aby sa zvýšené požiadavky na platobné rozpočtové prostriedky v určitých rozpočtových riadkoch vyrovnali sumami z iných riadkov, ktoré by inak zostali nevyužité. Návrh sa týka sumy 719,2 mil. EUR, čo v rozpočte na rok 2011 zodpovedá približne 0,6 % celkových povolených platieb. Celkove sa týka 103 rozpočtových riadkov (57 na zvýšenie a 46 na zníženie), v porovnaní s 95 rozpočtovými riadkami (51 na zvýšenie a 44 na zníženie) zahrnutými do globálneho presunu predloženého na konci roku 2010. Všetkým žiadostiam o zvýšenie platieb však nebolo možné vyhovieť. Chýbajúca suma predstavuje celkove 1 142 mil. EUR v štyroch rozpočtových riadkoch: Rozpočtový riadok | Platby (v mil. EUR) | 04 02 17 – Európsky sociálny fond (ESF) – Konvergencia | 700 | 04 02 19 – Európsky sociálny fond (ESF) – Regionálna konkurencieschopnosť a zamestnanosť | 300 | 08 04 01 – Spolupráca – Nanovedy, nanotechnológie, materiály a nové výrobné technológie | 82 | 09 04 01 01 – Podpora výskumnej spolupráce v oblasti informačných a komunikačných technológií (IKT – Spolupráca) | 60 | Spolu | 1 142 | Na čiastočné pokrytie týchto dodatočných potrieb sa v súčasnosti navrhuje zvýšenie platobných rozpočtových prostriedkov o 550 mil. EUR. S cieľom minimalizovať možné žiadosti o nové rozpočtové prostriedky má Komisia v úmysle využiť do konca tohto roka všetky rozpočtové možnosti na pokrytie zostávajúcich potrieb prostredníctvom presunov v rámci schváleného rozpočtu. Vzhľadom na rozdiely medzi prognózami a konečnými výkazmi výdavkov členských štátov, ktoré sa zaznamenali v minulých rokoch, by sa zostávajúca suma vo výške 592 mil. EUR mohla pokryť prostredníctvom vnútorných prerozdelení. Navrhuje sa, aby sa už v tomto opravnom rozpočte do rozpočtového riadku 05 04 05 01 – Programy pre rozvoj vidieka – zahrnula symbolická suma („p.m.“). Konečné požiadavky členských štátov týkajúce sa platieb v tomto rozpočtovom riadku budú známe až 10. novembra. Na základe nich Komisia schváli konečnú sumu, ktorá sa prerozdelí s cieľom pokryť zostávajúce potreby Európskeho sociálneho fondu, a zabezpečí čo najväčšiu rovnováhu medzi dostupnými rozpočtovými prostriedkami a potrebami. V nasledujúcich oddieloch sa uvádza odôvodnenie navrhovaných zmien a doplnení, pokiaľ ide o výšku platobných rozpočtových prostriedkov v príslušných rozpočtových riadkoch. Zvýšenie: 04 02 17 Európsky sociálny fond (ESF) – Konvergencia (+ 204 mil. EUR) Vyššia potreba platobných rozpočtových prostriedkov, než sa očakávalo, je spôsobená najmä skutočnosťou, že niektoré platby pôvodne plánované na rok 2010 sa uskutočnili až v roku 2011. Týka sa to najmä viacerých operačných programov v Španielsku a Poľsku, ktorým boli v roku 2010 pozastavené platby v dôsledku nezrovnalostí zistených audítormi v oblasti systémov riadenia a kontroly. Vykonávanie akčných plánov na úrovni dotknutých regiónov umožnilo zrušenie tohto pozastavenia v roku 2011 a následné vyplatenie vysokých súm na náklady. Na konci septembra bolo vyplatených 87 % disponibilných rozpočtových prostriedkov a požadujú sa dodatočné zdroje na pokrytie potrieb do konca roka. Zvýšenie: 04 02 19 Európsky sociálny fond (ESF) – Regionálna konkurencieschopnosť a zamestnanosť (+ 204 mil. EUR) Odhady potrebných platobných rozpočtových prostriedkov v tomto rozpočtovom riadku boli zvýšené po najnovšej analýze Komisie týkajúcej sa plnenia rozpočtu v súvislosti s Európskym sociálnym fondom. Z tejto analýzy, ktorá vychádzala z informácií poskytnutých jednotlivými členskými štátmi, vyplýva, že operačné programy rýchle napredujú a že žiadosti o platby, ktoré majú členské štáty predložiť do konca roka, výrazne prekročia disponibilné rozpočtové prostriedky. Na konci septembra už bolo vyplatených takmer 86 % disponibilných rozpočtových prostriedkov. Minulý rok bolo v rovnakom čase vyplatených iba 35 % z celkových prostriedkov vyplatených za celý rok. Zvýšenie: 08 04 01 Spolupráca – Nanovedy, nanotechnológie, materiály a nové výrobné technológie (+ 82 mil. EUR) Žiadosť o zvýšenie platobných rozpočtových prostriedkov je odôvodnená niekoľkými faktormi: 1. Počas roku 2011 vedenie určilo nové priority v súvislosti s uzatvorením zmlúv v rámci výziev na predloženie návrhov z roku 2011: EÚ – JAPONSKO, EÚ – Rusko a PPP (verejno-súkromné partnerstvo). Je potrebné poznamenať, že zmluvy v rámci výziev na predloženie návrhov EÚ – Japonsko a EÚ – Rusko sa musia začať plniť už v roku 2011, aby sa zabezpečila ich paralelná realizácia s projektmi, ktoré tieto dve krajiny financujú. Pokiaľ ide o výzvu na predloženie návrhov PPP v roku 2011, tvorí súčasť súboru opatrení na podporu hospodárstva, a preto je dôležité, aby sa zmluvy uzavreté v rámci tejto výzvy začali plniť ešte v roku 2011. To si vyžaduje vyplatenie príslušných dodatočných záloh vo výške 35 mil. EUR. 2. Zjednodušenie postupov a kvalita žiadostí o priebežné platby viedli k zrýchlenému využívaniu platieb, v dôsledku čoho počet žiadostí o platby v rámci siedmeho rámcového programu (FP7) dosiahol plnú úroveň už počas posledného štvrťroku 2010. Z dôvodu nedostatku platobných rozpočtových prostriedkov na konci roka 2010 boli niektoré predbežné a priebežné platby v celkovej sume 80 mil. EUR odložené na rok 2011. Táto situácia pokračovala aj v priebehu roka 2011, čo spôsobuje, že sú potrebné ďalšie prostriedky vo výške približne 25 mil. EUR. Celkové zvýšenie potrebné v tomto rozpočtovom riadku predstavuje 138,3 mil. EUR v platobných rozpočtových prostriedkoch. Zvýšenie o 56,3 mil. EUR sa uskutoční prostredníctvom globálneho presunu. Zostávajúca suma 82 mil. EUR sa požaduje v tomto NOR č. 6/2011. Zvýšenie: 09 04 01 01 Podpora výskumnej spolupráce v oblasti informačných a komunikačných technológií (IKT – Spolupráca) (+ 60 mil. EUR) Súčasný pokrok dosiahnutý v rokovaniach o projektoch spolupráce v oblasti IKT v rámci siedmeho rámcového programu si vyžiada viac predbežných platieb v súvislosti s projektmi, ktoré sa majú začať v septembri až decembri, než sa pôvodne očakávalo. Očakáva sa najmä, že ešte pred koncom roka bude potrebné zrealizovať 173 predbežných platieb v súvislosti s projektmi Call 7, a uhradiť 289 žiadostí o úhradu nákladov v súvislosti s projektmi, ktoré boli vybrané v rámci predchádzajúcich výziev. V dôsledku súčasného pokroku v rokovaniach o projektoch Call 7 je na uskutočnenie týchto transakcií potrebných viac rozpočtových prostriedkov, ako je v súčasnosti v rozpočte k dispozícii. Zvýšenie v rámci globálneho presunu predstavuje 46 mil. EUR. Zostávajúca suma 60 mil. EUR sa požaduje v tomto NOR č. 6/2011. Zníženie: 05 04 05 01 Programy pre rozvoj vidieka (p.m.) Konečné platby, ktoré ešte bude potrebné v rozpočte na rok 2011 uskutočniť v rámci programov pre rozvoj vidieka, súvisia s výkazmi výdavkov členských štátov za tretí štvrťrok, ktoré majú byť Komisii predložené do 10. novembra. Podľa zrevidovaných prognóz, ktoré si Komisia vyžiadala od členských štátov a ktoré jej boli doručené začiatkom septembra, by disponibilné platobné rozpočtové prostriedky na programy pre rozvoj vidieka v období 2007 – 2013 mali byť využité v plnej miere. Stále je však možné, že budú existovať rozdiely medzi revidovanými prognózami zo septembra a sumami, ktoré sa majú vyplatiť v súvislosti s konečnými výkazmi výdavkov za tretí štvrťrok. V posledných troch rokoch mali prognózy tendenciu výrazne prekračovať sumy uvedené vo výkazoch výdavkov. Napriek tomu, že aktuálne údaje členských štátov naznačujú, že disponibilné platobné rozpočtové prostriedky budú využité v plnej miere, Komisia na základe skúseností z minulosti predpokladá, že by bolo možné platobné prostriedky v tomto rozpočtovom riadku znížiť. Komisia bude schopná určiť konečnú výšku tejto sumy potom, čo jej členské štáty do 10. novembra predložia svoje výkazy výdavkov. 7. Súhrnná tabuľka podľa okruhov finančného rámca Finančný rámec Okruh/podokruh | Finančný rámec 2011 | Rozpočet na rok 2011 (vrátane OR č. 1 – 4 a NOR č. 5) | NOR č. 6/2011 | Rozpočet na rok 2011 (vrátane OR č. 1 – 4 a NOR č. 5 – 6/2011) | |VRP |PRP |VRP |PRP |VRP |PRP |VRP |PRP | | 1. UDRŽATEĽNÝ RAST | | | | | | | | | | 1a. Konkurencieschopnosť pre rast a zamestnanosť |12 987 000 000 | |13 520 566 270 |11 381 944 758 | |142 000 000 |13 520 566 270 |11 523 944 758 | |1b. Súdržnosť pre rast a zamestnanosť |50 987 000 000 | |50 980 593 784 |41 652 094 626 |3 250 000 |408 300 000 |50 983 843 784 |42 060 394 626 | | Spolu | 63 974 000 000 | |64 501 160 054 |53 034 039 384 | 3 250 000 | 550 300 000 |64 504 410 054 | 53 584 339 384 | | Rezerva[10] | | |-27 160 054 | | | |-30 410 054 | | | 2. OCHRANA A RIADENIE PRÍRODNÝCH ZDROJOV | | | | | | | | | | Z toho výdavky súvisiace s trhom a priame platby |47 617 000 000 | |42 891 201 900 |42 788 499 841 | -23 140 000 | |42 868 061 900 |42 788 499 841 | | Spolu | 59 688 000 000 | |58 659 248 389 |56 378 918 184 | | |58 659 248 389 |56 378 918 184 | | Rezerva | | |1 028 751 611 | | | |1 028 751 611 | | | 3. OBČIANSTVO, SLOBODA, BEZPEČNOSŤ A SPRAVODLIVOSŤ | | | | | | | | | | 3a. Sloboda, bezpečnosť a spravodlivosť |1 206 000 000 | |1 180 030 263 |857 199 845 | | |1 180 030 263 |857 199 845 | |3b. Občianstvo |683 000 000 | |879 831 486 |842 903 486 | | |879 831 486 |842 903 486 | | Spolu | 1 889 000 000 | |2 059 861 749 |1 700 103 331 | | |2 059 861 749 |1 700 103 331 | | Rezerva[11] | | |26 072 737 | | | |26 072 737 | | | 4. EÚ AKO GLOBÁLNY AKTÉR[12] |8 430 000 000 | | 8 759 300 431 |7 242 528 574 | | | 8 759 300 431 |7 242 528 574 | | Rezerva | | | -70 439 377 | | | | -70 439 377 | | | 5. ADMINISTRATÍVA[13] |8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Rezerva | | | 53 160 711 | | | | 53 160 711 | | | SPOLU | 142 125 000 000 |133 440 000 000 |142.152.409.912 |126.527.133.762 |3 250 000 | 550 300 000 | 142 155 659 912 | 127 077 433 762 | | Rezerva | | |1 115 385 628 | 7 094 866 238 | | |1 112 135 628 | 6 544 566 238 | | [1] Ú. v. ES L 248, 16.9.2002, s. 1. [2] Ú. v. EÚ L 68, 15.3.2011, s. 1. [3] Ú. v. EÚ L 172, 30.6.2011, s. 1. [4] Ú. v. EÚ L 213, 19.5.2011, s. 1. [5] KOM(2011) 374 v konečnom znení. [6] Ú. v. ES L 130, 31.5.2000, s. 1. [7] Zostatky a úpravy zostatkov zo zdrojov založených na DPH z predchádzajúcich rozpočtových rokov, vyplývajúce z uplatňovania článku 10 ods. 4, 5 a 8 nariadenia (ES, Euratom) č. 1150/2000. [8] Zostatky a úpravy zostatkov založené na hrubom národnom dôchodku/produkte za predchádzajúce rozpočtové roky a vyplývajúce z uplatnenia článku 10 ods. 6 až 8 nariadenia (ES, EURATOM) č. 1150/2000. [9] Clá a ostatné poplatky uvedené v článku 2 ods. 1 písm. a) rozhodnutia 2007/436/ES, Euratom. [10] Európsky fond na prispôsobenie sa globalizácii (EGF) nie ja zahrnutý do výpočtu rezervy v rámci podokruhu 1a (500 mil. EUR). Suma 34 mil. EUR, ktorá prekračuje strop, je financovaná prostredníctvom mobilizácie nástroja flexibility. [11] Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). [12] Rezerva okruhu 4 na rok 2011 nezahŕňa rozpočtové prostriedky týkajúce sa rezervy na núdzovú pomoc (253,9 mil. EUR). Suma 71 mil. EUR, ktorá prekračuje strop, je financovaná prostredníctvom mobilizácie nástroja flexibility. [13] Vo výpočte rezervy v rámci stropu okruhu 5 je zohľadnená poznámka pod čiarou č. 1 finančného rámca na roky 2007 – 2013 týkajúca sa sumy 82 mil. EUR na príspevky zamestnancov do systému dôchodkového zabezpečenia.